Jean Des Moulins

Jean DES MOULINS (naskiĝinta en 1530 en Ambert, mortinta en 1582 aŭ 1622 je Liono) estis franca kuracisto kaj tradukisto de botanikaj fakverkoj. 

Vivo
En la 1566-a jaro li enmatrikuliĝis ĉe la universitato de Montpellier, kie li ekkonis profesoron Guillaume Rondelet, kiu samjare ankoraŭ forpasis. Kune kun Jacques Daléchamps li tradukis francen verkon de Pietro Andrea Mattioli, nome komenton pri De materia medica de Dioskorido: ĉi versio en 1572 aperis ĉe Guillaume Rouille. 

Dek du medicinajn verkojn de Aleksandro de Traleso el la greka en la latinan (en traduko de Johann Winter von Andernach) li korektis kaj pliampleksigis per komento. Ĉi versio en Liono en 1575 publikiĝis ĉe Antoine de Harsy. Laŭ peto de Rouille mem li francen tradukis de Daléchamp Histoire générale des plantes. Sed ĉi libro ne antaŭ 1615 aperis.

 Verkoj 
 1572 (tradukisto): Pierre André Matthiole: Commentaires de M. Pierre André Matthiole médecin Senois sur les six livres de Ped. Dioscoride Anazarbéen de la matière médecinale. Liono: Guillaume Rouille (guglolibra teksto)
 1575 (eldonisto): Alexandri Tralliani Medici Libri Duodecim. Liono: Antoine de Harsy (guglolibra teksto)
 1615 (eldonisto kaj tradukisto): Jacques Daléchamps, Histoire générale des plantes. Liono: ĉe la heredantoj de Guillaume Rouille (guglolibra teksto)

 Notoj 

 Literaturo 
 François Grudé, sieur de La Croix du Maine: Premier volume de la Bibliothèque du sieur de la-Croix-du-Maine. Parizo: ĉe Abel l'Angelier, 1584 ; eldono de 1772, p. 559 
 Pierre Jacquet, "Les botanistes lyonnais du XVIe siècle", ĉe: Publications de la Société Linnéenne de Lyon suppl. 65-5 (1996) pp. 1-70, konkrete p. 28 

kategorio:Francaj eldonistoj
kategorio:Naskiĝintoj en 1530
kategorio:Mortintoj en 1582
kategorio:Francaj kuracistoj